Hivatalos Lap L 057 , 27/02/2001 o. 0018 - 0023



A Bizottság 385/2001/EK rendelete (2001. február 26.) a nyersdohányágazatban egyes dohányfajták leszállításakor engedélyezett nedvességtartalom, valamint az elismert termőterületek tekintetében a 2848/98/EK rendelet módosításáról AZ EURÓPAI KÖZÖSSÉGEK BIZOTTSÁGA, tekintettel az Európai Közösséget létrehozó szerződésre, tekintettel a legutóbb az 1336/2000/EK rendelettel [1] módosított, a nyersdohány piacának közös szervezéséről szóló, 1992. június 30-i 2075/92/EGK tanácsi rendeletre [2] és különösen annak 7. cikkére, mivel: (1) A legutóbb az 1249/2000/EK rendelettel [3] módosított, a nyersdohányágazatban a jövedelemtámogatási rendszer, a termelési kvóták és a termelői csoportoknak nyújtandó külön támogatás tekintetében a 2075/92/EGK tanácsi rendelet alkalmazása részletes szabályainak meghatározásárólszóló, 1998. december 22-i 2848/98/EK bizottsági rendelet [4] 15. cikke (2) bekezdésének első albekezdése meghatározza, hogy a jövedelemtámogatás rögzített részét, valamint a termelésikvóta-megállapítás alapján ellentételezésre kerülő mennyiséget a dohánylevél súlya alapján kell kiszámítani. Az említett cikk második albekezdése meghatározza, hogy a tömeget az adott fajta számára a IV. mellékletben meghatározott nedvességtartalom alapján legfeljebb 4 %-ra helyesbíteni kell. A II. és III. csoportba tartozó egyes, hagyományos szárítókban, hagyományos módon levegőn szárított dohányfajtákat olyan régiókban termesztik, ahol a szállítási időszakban nagy mennyiségű csapadék fordulhat elő. Ilyen körülmények között nehéz szállításkor felügyelni a hagyományosan levegőn szárított dohány nedvességtartalmát. Az ilyen dohányfajták legmagasabb nedvességtartalmát tehát módosítani kell. (2) A 2848/98/EK rendelet 8. cikke meghatározza, hogy a 2075/92/EGK rendelet 5. cikkének a) pontjában említett termőterületek a 2848/98/EK rendelet II. mellékletében felsorolt területek. Portugália kérte a Bizottságtól Beiras régió felvételét is az I. csoportba tartozó dohány termesztésének elismert, hagyományos termőterületei jegyzékébe. Beiras a II. csoportba tartozó fajták elismert, hagyományos termőterülete. A 2848/98/EK rendelet II. mellékletét tehát módosítani kell annak érdekében, hogy ez a régió bekerüljön az I. csoport elismert termőterületei közé. (3) Az e rendeletben előírt intézkedések összhangban vannak a Dohánypiaci Irányítóbizottság véleményével, ELFOGADTA EZT A RENDELETET: 1. cikk A 2848/98/EK rendelet a következőképpen módosul: 1. A 15. cikk (2) bekezdésének helyébe a következő szöveg lép: "(2) A termelői csoport egyes tagjai között teljes egészében történő szétosztás céljából a termelői csoportnak, vagy a csoporthoz nem tartozó egyéni termelőknek fizetendő jövedelemtámogatás rögzített részét, valamint az érintett fél termelésikvóta-megállapításába beszámítható mennyiséget az elsődleges feldolgozó által átvett, a minimális minőségi követelményeknek megfelelő, az érintett fajtacsoporthoz tartozó dohánylevél tömege alapján kell kiszámítani. Amennyiben a nedvességtartalom eltér a IV. mellékletben az érintett fajtánál meghatározott értéktől, a tömeget minden százalékpontnyi különbség után az említett mellékletben megállapított toleranciahatárokon belül ki kell igazítani." 2. A II. melléklet helyébe e rendeletnek az I. melléklete lép. 3. A III. melléklet helyébe e rendeletnek a II. melléklete lép. 4. A IV. melléklet helyébe e rendeletnek a III. melléklete lép. 2. cikk Ez a rendelet az Európai Közösségek Hivatalos Lapjában való kihirdetését követő hetedik napon lép hatályba. Ez a rendelet teljes egészében kötelező és közvetlenül alkalmazandó valamennyi tagállamban. Kelt Brüsszelben, 2001. február 26-án. a Bizottság részéről Franz Fischler a Bizottság tagja [1] HL L 154., 2000.6.27., 2. o. [2] HL L 215., 1992.7.30., 70. o. [3] HL L 142., 2000.6.16., 3. o. [4] HL L 358., 1998.12.31., 17. o. -------------------------------------------------- I. MELLÉKLET " „II. MELLÉKLET ELISMERT TERMŐTERÜLETEK Fajtacsoportok a 2075/92/EGK rendelet mellékletének megfelelően | Tagállam | Termőterületek | I.Mesterséges hővel szárított | Németország | Schleswig-Holstein, Alsó-Szászország, Bajorország, Rajna-vidék-Pfalz, Baden-Württemberg, Hessen, Saar-vidék, Brandenburg, Mecklenburg-Pomeránia, Szászország, Szászország-Anhalt, Türingia | Görögország | Trákia, Kelet-Macedónia, Közép-Macedónia, Nyugat-Macedónia, Tesszália, Epírosz, Kelet-Sztíra-Hellász, Peloponnészosz | Franciaország | Aquitaine, Közép-Pireneusok, Auvergne, Limousin, Champagne-Ardenne, Elzász, Lotaringia, Rhône-Alpes, Franche-Comté, Provence-Alpes-Côte d'Azur, Loire-vidék, Centre, Poitou-Charente, Bretagne, Languedoc-Roussillon, Normandia, Burgundia, Nord-Pas-de-Calais, Picardie, Île-de-France | Olaszország | Friuli, Veneto, Lombardia, Piemonte, Toscana, Marche, Umbria, Lazio, Abruzzi, Molise, Campania, Basilicata, Apulia, Calabria | Spanyolország | Extremadura, Andalúzia, Kasztília és León, Kasztília-La Mancha | Portugália | Beiras, Kelet-Ribatejo, Alentejo, Azori-szigetek Autonóm Régió | Ausztria | Burgenland, Alsó-Ausztria, Felső-Ausztria, Stájerország | II.Természetes úton szárított világos | Belgium | Flandria, Hainaut, Namur, Luxembourg | Németország | Rajna-vidék-Pfalz, Baden-Württemberg, Hessen, Saar-vidék, Bajorország, Brandenburg, Mecklenburg-Pomeránia, Szászország, Szászország-Anhalt, Türingia | Görögország | Kelet-Macedónia, Közép-Macedónia, Nyugat-Macedónia, Tesszália | Franciaország | Aquitaine, Közép-Pireneusok, Languedoc-Roussillon, Auvergne, Limousin, Poitou-Charente, Bretagne, Loire-vidék, Centre, Rhône-Alpes, Provence-Alpes-Cote d'Azur, Franche-Comté, Elzász, Lotaringia, Champagne-Ardenne, Picardie, Nord-Pas-de-Calais, Felső-Normandia, Alsó-Normandia, Burgundia, Réunion, Île-de-France | Olaszország | Veneto, Lombardia, Piemonte, Umbria, Emilia-Romagna, Lazio, Abruzzi, Molise, Campania, Basilicata, Apulia, Szicília, Friuli, Toscana, Marche | Spanyolország | Extremadura, Andalúzia, Kasztília és León, Kasztília-La Mancha | Portugália | Beiras, Kelet-Ribatejo, Entre Douro e Minho, Trás-os-Montes, Azori-szigetek Autonóm Régió | Ausztria | Burgenland, Alsó-Ausztria, Felső-Ausztria, Stájerország | III.Természetes úton szárított sötét | Belgium | Flandria, Hainaut, Namur, Luxembourg | Németország | Rajna-vidék-Pfalz, Baden-Württemberg, Hessen, Saar-vidék, Bajorország, Brandenburg, Mecklenburg-Pomeránia, Szászország, Szászország-Anhalt, Türingia | Franciaország | Aquitaine, Közép-Pireneusok, Languedoc-Roussillon, Auvergne, Limousin, Poitou-Charente, Bretagne, Loire-vidék, Centre, Rhône-Alpes, Provence-Alpes-Cote d'Azur, Franche-Comté, Elzász, Lotaringia, Champagne-Ardennes, Picardia, Nord-Pas-de-Calais, Felső-Normandia, Alsó-Normandia, Burgundia, Réunion | Olaszország | Friuli, Trentino, Veneto, Toscana, Lazio, Molise, Campania, Apulia, Szicília | Spanyolország | Extremadura, Andalúzia, Kasztília és León, Kasztília-La Mancha, Valencia (Autonóm Közösség), Navarra, Rioja, Katalónia, Madrid, Galícia, Asztúria, Cantabria, Compezo területe Baszkföldön, La Palma (Kanári-szigetek) | Ausztria | Burgenland, Alsó-Ausztria, Felső-Ausztria, Stájerország | IV.Füstöléssel szárított | Olaszország | Veneto, Toscana, Umbria, Lazio, Campania, Marche | Spanyolország | Extremadura, Andalúzia | V.Napon szárított | Görögország | Nyugat-Macedónia, Tesszália, Epírosz, Kelet-Sztíra-Hellász, Nyugat-Sztíra-Hellász, Peloponnészosz, Trákia és a hozzá tartozó szigetek | Olaszország | Lazio, Abruzzi, Molise, Campania, Basilicata, Apulia, Szicília | VI.Basmas | Görögország | Trákia, Kelet-Macedónia, Közép-Macedónia, Nyugat-Macedónia, Tesszália, Nyugat-Sztíra-Hellász | VII.Katerini és hasonló fajták | Görögország | Kelet-Macedónia, Közép-Macedónia, Nyugat-Macedónia, Tesszália, Epírosz, Kelet-Sztíra-Hellász, Nyugat-Sztíra-Hellász | Olaszország | Lazio, Abruzzi, Campania, Basilicata, Apulia, | VIII.Klasszikus Kaba Koulak, Elassona, Myrodata Agrinion, Zichnomyrodata | Görögország | Kelet-Macedónia, Közép-Macedónia, Nyugat-Macedónia, Tesszália, Epírosz, Kelet-Sztíra-Hellász, Nyugat-Sztíra-Hellász, Peloponnészosz és a hozzá tartozó szigetek, Trákia | " -------------------------------------------------- II. MELLÉKLET " „III. MELLÉKLET MINIMÁLIS MINŐSÉGI KÖVETELMÉNYEK A 2075/92/EGK rendelet 3. cikkében említett támogatásra jogosult dohánynak az érintett fajta tipikus jellemzői tekintetében megbízható és kifogástalan kereskedelmi minőségűnek kell lennie, valamint nem tartalmazhatja az alábbi anyagokat: a) levéltörmelék; b) jégeső által súlyosan károsított levél; c) a felület több mint egyharmadán súlyosan károsodott levél; d) a felület több mint 25 %-án beteg vagy rovarok által megtámadott levél; e) növényvédő szerektől foltos levél; f) éretlen vagy feltűnően zöld színű levél; g) fagy által károsított levél; h) penész vagy rothadás által megtámadott levél; i) nem száraz erezetű, nedves vagy rothadás által megtámadott vagy kocsonyás vagy kidomborodó szárú levél; j) kacslevélről vagy oldalhajtásról származó levél; k) a kérdéses fajta esetében szokatlan szagú levél; l) talajtól szennyezett levél; m) a IV. mellékletben meghatározott toleranciahatárokat meghaladó nedvességtartalmú levél.” " -------------------------------------------------- III. MELLÉKLET " „IV. MELLÉKLET A 15. CIKKBEN EMLÍTETT NEDVESSÉGTARTALOM Fajtacsoport | Nedvesség- tartalom (%) | Toleranciahatárok (%) | I.Mesterséges hővel szárított | 16 | 4 | II.Természetes úton szárított világos Németország, Franciaország, Belgium, Ausztria, Portugália – Azori-szigetek Autonóm Régió | 22 | 4 | Más tagállamok és más elismert termőterületek Portugáliában | 20 | 6 | III.Természetes úton szárított sötét Belgium, Németország, Franciaország, Ausztria | 26 | 4 | Más tagállamok | 22 | 6 | IV.Füstöléssel szárított | 22 | 4 | V.Napon szárított | 16 | 4 | VI.Basmas | 16 | 4 | VII.Katerini | 16 | 4 | VIII.Klasszikus Kaba Koulak, Elassona, Myrodata Agrinion, Zichnomyrodata | 16 | 4 | " --------------------------------------------------